ตลาดหุ้นสหรัฐฯปิดลบ
ตลาดหุ้นสหรัฐฯขยับลงแรง หลังยังถูกกดดันจากข่าวแง่ลบจากยุโรปขณะที่ราคาน้ำมันลอนดอนดิ่งแรง แตะระดับต่ำสุดตั้งแต่ปลายปีที่แล้ว
18 พ.ค. 2555

ตลาดหุ้นสหรัฐฯขยับลงแรง หลังยังถูกกดดันจากข่าวแง่ลบจากยุโรปขณะที่ราคาน้ำมันลอนดอนดิ่งแรง แตะระดับต่ำสุดตั้งแต่ปลายปีที่แล้ว  ตลาดหุ้นสหรัฐฯวานนี้(17พ.ค.) ปิดลบมากกว่าร้อยละ 1 หลังยังถูกกดดันจากข่าวแง่ลบจากยุโรป ไม่ว่าจะเป็นปัญหาทางการเมืองในกรีซและข้อมูลที่ชี้ว่าสเปนกำลังร่วงสู่ภาวะถดถอย       ดัชนีหุ้นดาวโจนส์ ลดลง 157.50 จุด (1.25 เปอร์เซ็นต์) ปิดที่ 12,441.05 จุด แนสแดค ลดลง 60.35 จุด (2.10 เปอร์เซ็นต์) ปิดที่ 2,813.69 จุด เอสแอนด์พี ลดลง 19.92 จุด (1.50 เปอร์เซ็นต์) ปิดที่ 1,304.88 จุด  ขณะที่ราคาน้ำมันลอนดอนดิ่งแรง แตะระดับต่ำสุดตั้งแต่ปลายปีที่แล้ว ท่ามกลางความกังวลว่าวิกฤตหนี้กรีซอาจลุกลามไปทั่วยูโรโซน อันจะส่งผลกระทบต่ออุปสงค์พลังงาน       สัญญาล่วงหน้าน้ำมันดิบชนิดไลต์สวีตครูดของสหรัฐฯ ลดลง 25 เซนต์ ปิดที่ 92.56 ดอลลาร์ต่อบาร์เรล ต่ำที่สุดนับตั้งแต่วันที่ 1 พฤศจิกายน ส่วนเบรนท์ทะเลเหนือลอนดอน งวดส่งมอบเดือนกรกฎาคม ลดลง 2.26 ดอลลาร์ ปิดที่ 107.49 ดอลลาร์ต่อบาร์เรล ต่ำที่สุดนับตั้งแต่วันที่ 30 ธันวาคมปีที่แล้ว